ข้อใดเป็นวิธีที่ทำให้มีเงินใช้ตอนเกษียณเพียงพอ
1. พัฒนาตัวเองเพื่อทำงานให้ดีขึ้นและได้ขึ้นเงินเดือนมากขึ้น
2. ไม่บริหารการใช้จ่าย
3. ไม่ต้องลงทุนในระหว่างเก็บเงิน
4. ไม่นำเงินก้อนจากการลงทุนที่ได้หลังจากเกษียณ ไปลงทุน
ข้อที่ถูกต้องคือ 1.  เพราะว่า เพราะการพัฒนาตัวเองเพื่อทำงานให้ดีขึ้นและได้ขึ้นเงินเดือนมากขึ้น เป็นวิธีที่ทำให้มีเงินใช้ตอนเกษียณเพียงพอ ส่วนข้ออื่น ๆ กล่าวไม่ถูกต้อง

ทำอย่างไรเพื่อให้มีเงินใช้ตอนเกษียณเพียงพอ


1. อาจจะลงทุนไปในระหว่างเก็บเงินด้วย
เช่น ถ้าออมแค่เดือนละ 6,900 บาท แต่ว่านำเงินที่ออมไปทยอยลงทุนให้ได้ผลตอบทบต้นเฉลี่ยปีละ 8% ก็สามารถมีเงินเกษียณ 10 ล้านบาทได้ตอนครบปีที่ 30 จะเห็นได้ว่าใช้เงินเก็บต่อเดือนน้อยกว่ามาก แล้วถ้าสมมติว่าเงินเดือนขึ้นปีละ 5% และก็ออมเพิ่มขี้น 5%  เช่นกัน จะให้มีเงินเกษียณที่ 17 ล้านบาท ถ้าคิดเป็นมูลค่าเงินในอนาคตก็ประมาณ 7 ล้านบาท หรือประมาณ 30,000 บาทต่อเดือน จะเห็นได้ว่ามีเงินเกษียณมากขึ้นเยอะทีเดียว


2. นำเงินก้อนจากการลงทุนที่ได้หลังจากเกษียณ ไปลงทุนเพื่อให้ได้ผลตอบแทนชนะเงินเฟ้อ
ทั้งนี้เพื่อรักษามูลค่าของเงินไว้ หรืออาจจะหาผลตอบแทนในรูปปันผลประมาณ 4-5% เพื่อยังรักษาเงินต้นไว้แล้วนำเงินปันผลมาใช้จ่ายแทนก็ได้


3. ในระหว่างทางที่เก็บเงินเกษียณ ควรมีการวางแผนสำรองสำหรับปกป้องเงินเกษียณ
อย่างเช่น การประกันชีวิต หรือประกันสุขภาพไว้ด้วย เพื่อเป็นการโอนเรื่องค่าใช้จ่ายให้กับบริษัทประกัน แทนที่จะต้องนำเงินที่เก็บสะสมเพื่อเกษียณมาใช้ก่อน


4. วิธีการออมที่ดี คือ การจ่ายให้ตัวเองก่อน  
พอเงินเดือนออกก็กันเงินส่วนที่จะลงทุนไปไว้ในอีกบัญชีหนึ่งเลย เพื่อให้ไม่เผลอใช้เงินส่วนนี้ไป โดยอาจจะเริ่มออมจากน้อยๆ ก่อนแล้วค่อยออมมากขึ้นก็ได้


5. การมีเงินสำรองฉุกเฉินไว้เผื่อ ประมาณ 6-12 เท่าของค่าใช้จ่ายต่อเดือน
กรณีฉุกเฉินต่างๆ เช่น อาจจะเปลี่ยนงานแล้วหางานทำไม่ได้หลายเดือน หรือเจ็บป่วยจะต้องหยุดงาน ก็จะทำให้ยังมีเงินสำรองส่วนนี้ไว้ใช้จ่ายในช่วงนั้น


6. ศึกษาหาความรู้เกี่ยวกับการลงทุน
รวมถึงการบริหารความเสี่ยงและการวางแผนทางการเงิน หรือ อาจจะมองหาผู้ให้บริการแนะนำการลงทุนที่เชื่อใจได้เพื่อทำให้การลงทุนบรรลุเป้าหมาย อย่างไรก็ดีส่วนนี้อาจจะทำควบคู่กันไปได้  และสมัยนี้สามารถวางแผนเองบางส่วนและให้มืออาชีพจัดการเรื่องการลงทุนให้ก็ได้


7. บริหารการใช้จ่าย เพื่อให้มีเงินเหลือเก็บสำหรับออมมากขึ้น
บางทีการบริหารค่าใช้จ่ายอาจจะไม่ได้หมายความว่าต้องซื้อแค่สินค้าราคาถูกเท่านั้น อาจจะมองหาโปรโมชั่นหรืออดใจไว้ซื้อช่วง Sale ก็ได้ ก็จะได้สินค้าที่ต้องการในราคาถูกลง ที่สำคัญควรซื้อเท่าที่จำเป็นเท่านั้น


8. พัฒนาตัวเองเพื่อทำงานให้ดีขึ้นและได้ขึ้นเงินเดือนมากขึ้น
จะได้มีเงินมาลงทุนเพิ่ม และถ้ามีเวลาว่างเหลืออาจจะหารายได้เสริมจากความชอบและความถนัดของตนเองก็ได้


9. ดูแลสุขภาพให้แข็งแรงอยู่เสมอ
เพราะการดูแลตัวเองให้ดีในวันนี้ มีผลให้อาจจะไม่ต้องมีค่ารักษาพยาบาลมากตอนเกษียณก็ได้
ความรู้ทางการเงิน